《答颐斋诗筒走寄》
宋代·胡仲弓

绿阴团里和吟声，幽事相关雨未晴。
莫把越秦分异见，要知李杜是同盟。
提壶沽酒墙头报，布谷催耕屋背鸣。
满目云山犹好在，何时鸡黍荐藜羹。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。